Bengawan Solo (lagu)

Begawan Sala (tembang) punika tetembangan kroncong ingkang asli Indonésia , lelagon Bengawan Sala punika dipunripta déning Gesang Martohartono,maèstro kroncong Indonésia ingkang sampun tilar donya wonten ing Surakarta, Jawi Tengah candra 20 Mèi 2010 dinten Kemis Pon, ing yuswa 92 taun, lelagon kroncong Bengawan Sala punika sampun dipunterjemahaken ing 13 basa, inggih punika basa Inggris, basa Tionghoa, basa Jepang ugi basa sanèsipun, kaya ta abasa Malaysia, abasa Singapura tinuli abasa Cina. Lèpèn Bengawan Sala dados kondhang amargi tembang kroncong Bengawan Sala punika. Tembang Bengawan Sala ingkang puitis tur prasaja punika ingkang wekasanipun andadosaken asma Gesang kondhang, sarta adamel piyambakipun boten namung dados panyanyi kroncong saking hajatan ingkang alit wonten kitha Sala, nanging andadosaken Gesang dados pangripta tembang krocong ingkang kondhang. Pangariptan tembang punika dipunwiwiti saking raos éramipun Gesang Martohartono dhumateng lèpèn Bengawan Sala, saéngga piyambakipun kainspirasi damel tembang Bengawan Sala, lelagon kroncong punika dipundamel kanthi prosès kirang langkung 6 sasi. Amargi lèpèn ingkang gadhah panjang 500 kilomèter wonten ing tlatah Jawi punika kacipta lelagon ingkang misuwur ngantos sapriki. Lelagon Begawan Sala, dipundeskrisipaken kanthi gaya nostalgia. lelagon kroncong punika gadhah aura ingkang awrat nanging prasaja, amargi saking punika lelagon punika saged merakyat lan kondhang, boten namung dipunremeni déning tiyang Indonésia kémawon nanging ugi dados lelagon ingkang dipunremeni masarakat telatah nagari sanèsipun, kados Jepang, lelagon punika ugi naté dipunputer wonten ing filem layar lebar wonten nagari Sakura
tetembangan punika dipunripta taun 1940, samangsa yuswanipun Gesang taksih enèm, inggih punika 23 taun. irah-irahan lelagon kainspirasi saking nama lèpèn ingkang mili wonten ing kutha Sala inggih punika lèpèn bengawan solo, Jawa Tengah.
Sasampunipun Perang donya ingkang kaping kalih, panjajah saking Jepang wangsul wonten negarinipun piyambak kaliyan bekta lelagon Bengawan Sala. Ingkang remen kaliyan lelagon keroncong Bengawan Sala boten namung tiyang-tiyangJepang kémawon nanging tiyang-tiyang ingkang wonten Walandi ugi greget kaliyan lelagon punika, Walandi salajengipun ngakeni karyanipun swargi maestro kroncong Indonésia Gesang Martohartono ingkang misuwur punika. Lelagon punika langkung misuwur sasampunipun dipuntembangaken déning para penyanyi, ing antawisipun Toshi Matsuda. Lelagon Bengawan solo ugi naté dipuntembangaken tiyang Australia wonten ing Tembok Berlin.
Welasan taun nagari Indonèsia angsal royalti saking lelagon Bengawan Sala ingkang boten sakedhik. Pramila, Komunitas musik keroncong Indonèsia kaliyan Jepang ngawontenaken deklarasi ngusulaken supados mendiang maestro kroncong (Gesang Martohartono) pikantuk gelar Pahlawan Nasional saking pamarintah. Royalti lelagon keroncong punika boten namung saking tlatah nagari piyambak (Indonèsia) kémawon, nanging ugi saking nagari sanèsipun, kados ta nagari-nagari wonten ASEAN lan nagari-nagari wonten ing tlatah bawana Éropah.
Sanèsipun tembang Bengawan Sala, Gesang Martohartono uga ngriptakaken tembang kroncong sanèsipun, inggih punika::
sapunika sabagean tembang utawu lelagon kroncong ingkang dados album emasipun Gesang.